# Besenyei Péter

### A Wikipédiából, a szabad lexikonból.

Besenyei Péter

Besenyei Péter tizenöt éves kora óta repül, huszonkét éve hivatásos pilóta, repülőoktató, berepülőpilóta, műrepülő versenyző.

## [szerkesztés] Életpályája

Különböző repülőgép-típusokon eddig 5700 órát töltött a levegőben. Húsz éves korában indult első versenyén – vitorlázógéppel –, ahol második lett. Első nemzetközi motoros műrepülő versenyén - 1982-ben az Osztrák Nemzeti Bajnokságon - minden versenyszámot megnyert. Ettől kezdve minden világ- és kontinens-bajnokságon a legeredményesebb magyar pilóta.

## [szerkesztés] Eredményei

- Tízszeres magyar nemzeti bajnok
- Tizennyolc alkalommal az "Év Sportolója" motoros műrepülésben
- 1994-ben motoros műrepülő világbajnok
- 1995-ben motoros műrepülő Európa-bajnok
- 1997-98-ban a FAI műrepülő világkupa összetett bajnoka
- 2000-ben motoros műrepülő világbajnok
- 2001-ben műrepülő világkupa első helyezett

Európa-bajnokságokon, világbajnokságokon és világkupa-futamokon több mint harminc dobogós helyezést ért el.

(A Világkupában az elmúlt évek versenyeredményei alapján a legjobb kilenc, korlátlan kategóriában repülő pilótának van joga indulni.)

Sporteredményei elismeréseként Göncz Árpád Köztársasági Elnöki Aranyéremmel tüntette ki, valamint a Nemzetközi Repülőszövetségtől megkapta a Paul Tissandier-diplomát.

Műrepülő bemutató programja a klasszikus és egyéni műrepülő elemek kombinációja; egyfajta improvizáció. A következő figurát mindig a pillanatnyi helyzetnek legjobban megfelelően választja. Minden bemutató más és más, sohasem repüli pont ugyanazt, de azért jellegében, stílusában félreismerhetetlenül "Besenyeis". Az abszulút szabad programban nyert már aranyérmet Európa-bajnokságon, világbajnokságon, valamint Világkupán is. Műrepülő bemutatóját a szakemberek a világ egyik legjobbjának – ha nem a legjobbnak – tartják.

## [szerkesztés] Életfilozófiája

"A boldogság egyik alapja az elégedettség. Érhetünk el bármit, kaphatunk a sorstól bármi jót, ha azzal nem vagyunk elégedettek, boldogtalanságra vagyunk ítélve. De az elégedettség nem jelenti azt, hogy ülhetünk a babérjainkon, és nem kell törekednünk többre és jobbra."

## [szerkesztés] Források

- Besenyei Péter weboldala

A lap eredeti címe "http://hu.wikipedia.org../../../b/e/s/Besenyei_P%C3%A9ter_926b.html"

Kategória: Magyar sportolók

##### Views

- Szócikk
- Vitalap
- Aktuális változat

##### Keresés